b'\n_START_ARTICLE_\nB\xc3\xa5ndstripe\n_START_PARAGRAPH_\nB\xc3\xa5ndstripe er et lite rektangul\xc3\xa6rt b\xc3\xa5nd som indikerer at en person er tildelt en orden, medalje eller er innehaver av en annen utmerkelse, eksempelvis et ferdighetsmerke. B\xc3\xa5ndstriper erstatter benyttelsen av ordenstegn og medaljer i full st\xc3\xb8rrelse.\n_START_SECTION_\nAnvendelse\n_START_PARAGRAPH_\nB\xc3\xa5ndstriper er s\xc3\xa6rlig ofte brukt p\xc3\xa5 uniform, enten denne er milit\xc3\xa6r eller tilh\xc3\xb8rer politiet eller andre uniformerte etater. B\xc3\xa5ndstripene er da gjerne montert i grupper som indikerer alle utmerkelser en person har f\xc3\xa5tt, i rangrekkef\xc3\xb8lge. B\xc3\xa5ndspenne kan ogs\xc3\xa5 benyttes av sivile og til sivilt antrekk. Det er da vanligere at det bare b\xc3\xa6res b\xc3\xa5ndspenne for en utmerkelse.\n_START_SECTION_\nRekkef\xc3\xb8lge\n_START_PARAGRAPH_\nB\xc3\xa5ndstriper monteres i gruppe etter de regler som gjelder i hvert enkelt land. Det er vanlig at landets egne dekorasjoner b\xc3\xa6res f\xc3\xb8rst og deretter andre lands utmerkelser etter n\xc3\xa6rmere angitte regler. I Norge er bestemmelser om dette fattet i Forsvarssjefens direktiv av 30. september 2009.'